Aşağı Maralyan

Aşağı Maralyan — Azərbaycan Respublikasının Cəbrayıl rayonunun Karxulu kənd inzibati ərazi dairəsində kənd. Araz çayının sol sahilində, düzənlikdədir.

 Tarixi 
1993-ci ildə Ermənistan Silahlı Qüvvələri tərəfindən işğal edilib. 3 oktyabr 2020-ci il tarixində Azərbaycan Silahlı Qüvvələri tərəfindən işğaldan azad edilmişdir.

Toponimikası
Bəzi tədqiqatçılara görə, yaşayış məntəqəsi Cənubi Azərbaycanın Maraluy kəndindən çıxmış ailələrin XIX əsrin əvvəllərində şimala köçərək burada məskunlaşması nəticəsində yaranmışdır və "maraluylular" mənasındadır.Azərbaycan Toponimlərinin Ensiklopedik Lüğəti. AMEA. Nəsimi adına Dilçilik İnstitutu. Şərq-Qərb, Bakı-2007. I cild, səh.427 Başqa bir versiyaya görə isə "mara" - örüş, "li" - mənsubiyyət və "an" - məkan, yer bildirən şəkilçilərdən yaranmış və "örüşü olan yer" mənasını verir.Azərbaycan Toponimlərinin Ensiklopedik Lüğəti. AMEA. Nəsimi adına Dilçilik İnstitutu. Şərq-Qərb, Bakı-2007. II cild, səh.94

İqtisadiyyatı
Erməni işğalından əvvəl kənd sakinlərinin əsas təsərrüfatı heyvandarlıq idi.

Coğrafiyası və iqlimi
Kənd rayon mərkəzindən 28 km cənub-şərqdə yerləşir.

Həmçinin bax
Cəbrayıl rayonu

Xarici keçidlər
Azərbaycan Respublikası Cəbrayıl Rayon İcra Hakimiyyəti

İstinadlar

Kateqoriya:Cəbrayıl rayonunun kəndləri